Podľa článku 185 odsek 1 a v súvislosti s článkom 28 odsek 6 Zákona o základoch systému vzdelávania a výchovy (vestník Službeni glasnik Republike Srbije č. 88/17, 27/18 – iný zákon, 10/19 a 6/20), článku 15 a 16 odsek 2, článku 24 odsek 2 a článku 37 odsek 4 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/16, 29/17 a 24/2019), pokrajinský tajomník vynáša:

# PRAVIDLÁ

O ŠKOLSKOM KALENDÁRI PRE ZÁKLADNÉ ŠKOLY SO SÍDLOM NA ÚZEMÍ AUTONÓMNEJ POKRAJINY VOJVODINY NA ŠKOLSKÝ ROK 2020/2021

Článok 1

Týmito pravidlami sa určuje termín uskutočnenia výchovno-vzdelávacej práce počas školského roku 2020/2021 a čas a trvania prázdnin žiakov na základných školách so sídlom na území Autonómnej pokrajiny Vojvodiny.

Iná povinná a fakultatívna výchovno-vzdelávacia činnosť určená učebnými osnovami a v programe pre základné školy plánuje sa ročným plánom práce.

Článok 2

Výuka a iné formy výchovno-vzdelávacej práce na základnej škole sa uskutočňujú v priebehu dvoch polročí.

Prvý polrok sa začína v 1. septembra 2020, a končí sa 23. decembra 2020. Prvý polrok má 81 vyučovacích dní.

Druhý polrok sa začína 18. januára 2021 a končí sa:

- 4. júna 2021, pre žiakov ôsmeho ročníka a má 89 pracovných dní a

- 18. júna 2021, pre žiakov od prvého po siedmy ročník a má 99 pracovných dní.

Článok 3

 Učebný plán a učebné osnovy pre žiakov od prvého po siedmy ročník sa konajú v 36 päťdňových vyučovacích týždňoch alebo za 180 vyučovacích dní.

Učebný plán a učebné osnovy pre žiakov ôsmeho ročníka sa konajú v 34 päťdňových vyučovacích týždňoch alebo za 170 vyučovacích dní.

V prípade, že z dôvodu ohrozenia bezpečnosti a zdravia žiakov a zamestnancov nie je možné, aby školy vykonávali povinné formy vzdelávaco-výchovnej práce v celom počte vyučovacích týždňov a vyučovacích dní za rok, je možné odchýliť sa od stanoveného počtu päťdňových vyučovacích týždňov, resp. vyučovacích dní až o 5 %.

Tabuľkový prehľad školského kalendára pre základné školy so sídlom na území Autonómnej pokrajiny Vojvodiny v školskom roku 2020/2021, ktorý sa nachádza v prílohe týchto pravidiel a je ich súčasťou, sa uvádza podľa polročí a štvrťrokov.

Prvý štvrťrok má 40, druhý 41 a tretí 50 vyučovacích dní. Štvrtý štvrťrok má 49 vyučovacích dní pre žiakov od 1. do 7. ročníka a 39 vyučovacích dní pre žiakov 8. ročníka, s výnimkou prípadov, keď v dôsledku ohrozenia bezpečnosti a zdravia žiakov a zamestnancov nie je možné, aby dni v týždni, ktoré sú rozdelené v ročnom pracovnom pláne, boli rovnomerne rozložené.

Článok 4

Základná hudobná a baletná škola môžu konať výučbu aj v šiestich vyučovacích dňoch v týždni, podľa ročného programu práce školy, v súlade so zákonom.

V prípade, že z dôvodu ohrozenia bezpečnosti a zdravia žiakov a zamestnancov nie je možné, aby školy vykonávali povinné formy vzdelávaco-výchovnej práce v celom počte vyučovacích týždňov a vyučovacích dní za rok, je možné odchýliť sa od stanoveného počtu päťdňových vyučovacích týždňov, resp. vyučovacích dní až o 5 %.

Článok 5

Počas vyučovacieho obdobia môže škola svojím ročným programom práce ustáliť najviac štyri vyučovacie soboty pre nasledujúce prípady:

- ak sa počas vyučovacieho dňa oslavuje deň školy, alebo

- ak sa počas vyučovacieho dňa súčasne realizujú exkurzie alebo nejaké iné aktivity pre väčší počet žiakov,

- ak sa počas vyučovacieho dňa väčšina žiakov zúčastňuje na športovom alebo spoločenskom podujatí alebo sú hostiteľmi súťaže, športového alebo spoločenského podujatia, alebo

- ak sú ťažkosti v realizácii výučby pre neprítomnosť väčšieho počtu žiakov alebo zamestnancov, ktorí zaznamenávajú náboženský sviatok alebo sviatok národnostnej menšiny určený národnostnou radou danej národnostnej menšiny v Republike Srbsku.

Keď sa nahrádza zameškaná práca v zmysle odseku 1 tohto článku, vyučovacia sobota je v rovnakom štvrťroku ako určený nevyučovací deň.

Pri všetkých iných prípadných odchýlkach od školského kalendára škola povinne koná podľa článku 28 odsek 5 a 105 odsek 3 a 4 Zákona o základoch systému vzdelávania a výchovy (vestník Službeni glasnik Republike Srbije č. 88/2017, 27/2018 – iný zákon, 10/2019 a 6/2020).

Článok 6

V školskom roku žiaci majú zimné, jarné a letné prázdniny.

Zimné prázdniny sa začínajú 24. decembra 2020 a končia sa 15. januára 2021.

Jarné prázdniny pozostávajú z dvoch častí. Prvá časť jarných prázdnin sa začína 2. apríla 2021 a končí 5. apríla 2021. Druhá časť jarných prázdnin sa začína 30. apríla 2021 a končí 7. mája 2021.

Pre žiakov od prvého po siedmy ročník sa letné prázdniny začínajú 21. júna 2021 a končia sa 31. augusta 2021. Pre žiakov ôsmeho ročníka sa letné prázdniny začínajú po skončení záverečnej skúšky a končia sa 31. augusta 2021.

Článok 7

Termín oznamovania prospechu žiakov a odovzdávania žiackych knižiek, vysvedčení a diplomov po ukončení prvého, resp. druhého polročia určuje škola ročným programom práce.

Článok 8

V škole sa oslavujú štátne a náboženské sviatky, v súlade so Zákonom o štátnych a iných sviatkoch v Srbskej republike (vestník Službeni glasnik RS, č. 43/01, 101/07 a 92/11).

V škole sa oslavujú:

* 21. október – Deň pamiatky srbských obetí v druhej svetovej vojne, ako pracovný a vyučovací deň;
* 8. november – Deň osvetových pracovníkov;
* 11. november – Deň prímeria v prvej svetovej vojne, ako nepracovný a nevyučovací deň;
* 27. január – Sveti Sava – školská slávnosť, ako pracovný a nevyučovací deň;
* 15. februára Sretenje / Uvedenie Pána do chrámu – Deň štátnosti, ktorý sa oslavuje 15. a 16. februára 2021 ako deň pracovného voľna;
* 22. apríl – Pamätný deň obetiam holokaustu, genocídy a iným obetiam fašizmu v druhej svetovej vojne, ako pracovný a vyučovací deň;
* 1. máj – Sviatok práce, ktorý sa oslavuje 1., 2. a 3. mája 2021 ako nepracovný deň;
* 9. máj – Deň víťazstva ako pracovný a vyučovací deň;
* 28. jún – Vidovdan / Deň svätého Víta – pamiatka bitky na Kosovom poli;

Článok 9

 Žiaci a zamestnanci školy majú právo nenavštevovať výučbu alebo využívať deň pracovného voľna v týchto dňoch náboženských sviatkov:

* - príslušníci pravoslávneho spoločenstva – v prvý deň Sviatku domáceho patróna / slavy;
* - príslušníci náboženských spoločenstiev, ktorí oslavujú náboženské sviatky podľa gregoriánskeho, resp. juliánskeho kalendára – v prvý deň Vianoc a v dňoch Veľkonočných sviatkov, a to od Veľkého piatka po druhý deň sviatka záverečne;
* príslušníci islamského spoločenstva – 13. mája 2021 v prvý deň Ramazanského bajramu a 20. júla 2021 v prvý deň Kurbanského bajramu;
* príslušníci židovského spoločenstva – 28. marca prvý deň Pashu alebo Pesah a 28. septembra 2020 prvý deň Yom Kippuru.

Článok 10

Uznesením národnostných rád národnostných menšín sa určili nasledujúce národné sviatky národnostných menšín:

- pre maďarské národnostné spoločenstvo:

\* 15. marec – Deň revolúcie a oslobodzovacieho boja 1848/49;

\* 20. august – Deň svätého Štefana a

\* 23. október – Deň revolúcie a oslobodzovacieho boja roku 1956;

- pre bosnianske národnostné spoločenstvo:

\* 11. máj – Deň bosnianskej národnej vlajky;

\* prvý deň Ramazánskeho bajramu;

\* prvý deň Kurbánskeho bajramu;

\* 20. november – Deň ZAVNOS-a;

- pre bunevské národnostné spoločenstvo:

\* 2. február – Deň veľkých priadok;

\* 23. február – Deň voľby prvej národnostnej rady;

\* 15. august – Deň Dužijance / Dožinkových slávností;

\* 25. november – deň konania Veľkého národného zhromaždenia Srbov, Bunjevcov a iných Slovanov v roku 1918 v Novom Sade;

- pre chorvátske národnostné spoločenstvo:

\* 19. marec – Deň svätého Josipa;

\* 19. jún – dátum narodenia subotického biskupa Ivana Antunovića;

\* 16. október – dátum narodenia bána Josipa Jelačića;

\* 15. december – dátum založenia Chorvátskej národnostnej rady;

- pre rumunské národnostné spoločenstvo:

\* 15. január – dátum narodenia národného básnika Mihaia Eminescua;

\* 4. september – sviatok Velike gospojine / Nanebovzatia Panny Márie;

\* 1. december – Národný sviatok Rumunska;

\* 7. december – Deň národnostnej rady;

- pre rusínske národnostné spoločenstvo:

\* 17. január – Deň Rusínov;

- pre ukrajinské národnostné spoločenstvo:

\* 17. máj – Deň ukrajinského spoločenstva v Srbsku

\* 14. október – Deň ukrajinských hrdinov;

- pre macedónske národnostné spoločenstvo:

\* 2. august – Ilinden / Deň sv. Eliáša, deň povstania národov Macedónska proti Turkom;

\* 8. september – Deň štátnosti Macedónskej republiky;

\* 11. október – Deň bojovníkov a

\* 16. december – Deň národnostnej rady;

- pre nemecké národnostné spoločenstvo:

\* 15. december – Deň založenia národnostnej rady;

- pre rómske národnostné spoločenstvo:

\* 14. január – Vasilica;

\* 3. piatok v marci– Bibija;

\* 8. apríl – Medzinárodný deň Rómov;

\* 6. máj – Djurdjevdan / Deň sv. Juraja;

- pre bulharské národnostné spoločenstvo:

\* 3. marec – Deň vyslobodenia sa z tureckého otroctva;

\* 24. máj – Deň Cyrila a Metoda a

\* 1. november – Deň národných buditeľov;

- pre české národnostné spoločenstvo:

\* 4. február – Deň českej literatúry;

\* 28. marec – Deň vzdelávania;

\* 16. máj – Deň národnostnej rady;

\* 28. september – Deň svätého Václava (patróna českého národa) a

\* 4. október – Deň českého jazyka;

- pre slovenské národnostné spoločenstvo

\* prvý víkend v auguste – Dni slovenských národných slávností.

Článok 11

Počas zimných prázdnin škola môže plánovať dodatočnú a doplnkovú prácu so žiakmi.

O počte hodín, žiakov a rozvrhu dodatočnej a doplnkovej práce so žiakmi z odseku 1 tohto článku na základe návrhu učiteľskej rady rozhoduje riaditeľ.

Článok 12

 Žiaci ôsmeho ročníka budú skladať skúšobnú záverečnú skúšku v piatok 26. 3. 2021 a v sobotu 27. 3. 2021, а záverečnú skúšku v pondelok 21. 6. 2021, utorok 22. 6. 2021 a v stredu 23. 6. 2021.

Článok 13

Ročným programom práce je škola povinná plánovať dva pracovné dni v školskom roku (v sobotu 12. alebo 19. septembra 2020 - v prvom polročí a v sobotu 15. mája alebo 22. mája 2021 - v druhom polročí) na usporiadanie a realizáciu aktivít z oblasti voliteľných predmetov (občianska výchova, náboženská výučba a iné), mimoškolských aktivít, športových aktivít, ekológie a ochrany životného prostredia, kultúrno-umeleckej aktivity, akými sú:

- návšteva náboženských objektov – kostolov, monastierov a chrámov,

- návšteva múzeí, galérií, pamätných zbierok,

- návšteva etno domov, historických miest,

- návšteva národného parku, prírodných rezervácií,

- usporiadanie akcií vysádzania zelene a úpravy školy a okolia,

- aktivity v lokálnom spoločenstve,

- športové stretnutia,

- stretnutia škôl,

- organizovaná návšteva výchovných a tvorivých dielní,

- usporiadanie minibádateľských projektov,

- zábavné medzitriedne stretnutia.

Ročným plánom práce škola má plánovať deň na návštevu žiakov na medzinárodný veľtrh vzdelávania Putokazi v Novom Sade. Ak sa táto aktivita uskutočňuje v pracovný deň, škola určuje na aký spôsob sa nahradí zmeškaná výchovno-vzdelávacia práca do konca polroka, v ktorom je návšteva usporiadaná.

Výber a rozvrh republikových súťaží pre žiakov základných škôl, ktoré sa budú konať v období od pondelka 17. mája 2021 do nedele 23. mája 2021, bude určený súťažným programom a preskúmaním žiakov základných škôl a odbornou inštrukciou o organizovaní súťaží a recenzie žiakov základných a stredných škôl na školský rok 2020/21.

 Pre žiakov, ktorí sa nezúčastnia súťaží, sú tieto dni vyučovacie.

Článok 14

Vo štvrtok 1. októbra 2020 sa bude vyučovanie konať podľa rozvrhu hodín na pondelok.

V utorok 3. novembra 2020 sa bude vyučovanie konať podľa rozvrhu hodín na piatok.

Článok 15

Tieto pravidlá nadobúdajú účinnosť ôsmym dňom po uverejnení v Úradnom vestníku Autonómnej pokrajiny Vojvodiny a v súlade s článkom 53 odsek 2 Zákona o štátnej správe (vestník Službeni glasnik RS číslo 79/05, 101/07, 95/10, 99/14, 47/18 a 30/10 – iný zákon), bude uverejnený aj vo vestníku Službeni glasnik RS.

Pokrajinský sekretariát vzdelávania, predpisov, správy a národnostných menšín – národnostných spoločenstiev

POKRAJINSKÝ TAJOMNÍK

 Mihály Nyilas

Číslo: 128/-610-1/2020-01

V Novom Sade 26. 5. 2020